DOPLŇUJÚCE INFORMÁCIE K VÝZVE NA PREDKLADANIE PONÚK

na predmet zákazky s názvom

**„Technicko-organizačné zabezpečenie študijnej cesty do Nórskeho kráľovstva“**

zadávanej v rámci dynamického nákupného systému s názvom

„**Technicko-organizačné zabezpečenie rôznych podujatí**“

v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov

v platnom znení („**ZVO**“)  
(ďalej len „**postup zazávania zákazky“** alebo aj len **„súťaž**“)

|  |
| --- |
| Osoba zodpovedná za vypracovanie Doplňujúcich informácií: PhDr. Petra Baričová  vedúca odboru verejného obstarávania |
| Doplňujúce informácie schválil: PhDr. Juraj Moravčík  generálny riaditeľ |

V Banskej Bystrici, dňa 25.03.2024

OBSAH

[ČASŤ A. Pokyny pre uchádzačov 4](#_Toc131594671)

[ODDIEL I. Všeobecné informácie 4](#_Toc131594672)

[1 Identifikácia verejného obstarávateľa 4](#_Toc131594673)

[2 Predmet zákazky 4](#_Toc131594674)

[3 Komplexnosť dodávky a jej rozdelenie na časti 4](#_Toc131594675)

[4 Zdroj finančných prostriedkov 5](#_Toc131594676)

[5 Zmluva 5](#_Toc131594677)

[6 Miesto a termín plnenia predmetu zákazky 5](#_Toc131594678)

[7 Oprávnení uchádzači 5](#_Toc131594679)

[8 Ppredloženie aobsah ponúk 5](#_Toc131594680)

[9 Variantné riešenie 6](#_Toc131594681)

[10 Platnosť ponúk 6](#_Toc131594682)

[11 Náklady na ponuky 6](#_Toc131594683)

[12 Dorozumievanie medzi verejným obstarávateľom a záujmecami a uchádzačmi 6](#_Toc131594684)

[13 Vysvetľovanie súťažných podkladov / doplňujúcich informácií 7](#_Toc131594685)

[14 Obhliadka miesta plnenia predmetu zákazky 7](#_Toc131594686)

[ODDIEL III. Príprava ponuky 7](#_Toc131594687)

[15 Jazyk ponúk 7](#_Toc131594688)

[16 Zábezpeka 7](#_Toc131594689)

[17 Mena a ceny uvádzané v ponukách 7](#_Toc131594690)

[18 Vyhotovenie ponúk 7](#_Toc131594691)

[19 Konflikt záujmov 7](#_Toc131594692)

[ODDIEL IV. Predkladanie ponúk 8](#_Toc131594693)

[20 Spôsob predkladania ponuky 8](#_Toc131594694)

[21 Miesto a lehota na predkladanie ponúk 8](#_Toc131594695)

[22 Späťvzatie odoslanej ponuky a predloženie novej ponuky 8](#_Toc131594696)

[ODDIEL V. Otváranie a vyhodnotenie ponúk 8](#_Toc131594697)

[23 Otváranie ponúk 9](#_Toc131594698)

[24 vyhodnotenie a vysvetľovanie ponúk 9](#_Toc131594699)

[25 Dôvernosť procesu verejného obstarávania 9](#_Toc131594700)

[ODDIEL VI. Prijatie ponuky a uzavretie zmluvy 9](#_Toc131594701)

[26 postup po vyhodnotení ponúk a uzavretie zmluvy 9](#_Toc131594702)

[ČASŤ B. Opis predmetu zákazky 10](#_Toc131594703)

[ČASŤ C. Spôsob určenia ceny 15](#_Toc131594704)

[1 Stanovenie ceny za predmet zákazky 15](#_Toc131594705)

[ČASŤ D. Obchodné podmienky 16](#_Toc131594706)

[1 Podmienky uzatvorenia zmluvy 16](#_Toc131594707)

[Časť E. Kritéria hodnotenia ponúk 17](#_Toc131594708)

[1 Kritérium na hodnotenie ponúk 17](#_Toc131594709)

[2 Spôsob vyhodnotenia ponúk 17](#_Toc131594710)

[Príloha A.1: Čestné vyhlásenie o akceptácii podmienok zadávania zákazky a o neprítomnosti konfliktu záujmov 18](#_Toc131594711)

[Príloha C.1: Návrh uchádzača na plnenie kritéria 21](#_Toc131594712)

[Príloha D.1: Zmluva o poskytovaní služieb 22](#_Toc131594713)

ČASŤ A. Pokyny pre uchádzačov



Tieto doplňujúce informácie k výzve na predkladanie ponúk (ďalej len „**Doplňujúce informácie**“) sú spracované na základe súťažných podkladov zverejnených na https://www.uvo.gov.sk/vyhladavanie/vyhladavanie-zakaziek/dokumenty/459272 (ďalej len „**súťažné podklady**“) k dynamickému nákupnému systému s názovom „**Technicko - organizačné zabezpečenie rôznych podujatí**“, ktorý bol zriadený dňa 29.03.2023 na základe oznámenia o vyhlásení verejného obstarávania uverejneným v Dodatku k Úradnému vestníku Európskej únie č. 2023/S 040-115344 zo dňa 24.02.2023 a vo vestníku verejného obstarávania ÚVO č. 43/2023 zo dňa 27.02.2023 pod značkou 8602 – MUS.

Tieto doplňujúce informácie slúžia na spresnenie informácií uvedených v súťažných podkladoch a informácií uvedených vo výzve na predkladanie ponúk pre konkrétnu zákazku zadávanú v rámci DNS.

1. ODDIEL I. Všeobecné informácie

* 1. Identifikácia verejného obstarávateľa

Názov: Slovenská agentúra životného prostredia

Sídlo: Tajovského 28, 975 90 Banská Bystrica

Štatutárny orgán/štatutár: PhDr. Juraj Moravčík, generálny riaditeľ

IČO: 00 626 031

DIČ: 2021125821

IČ DPH: SK2021125821

### (ďalej len „**verejný obstarávateľ**“)

Kontaktná osoba: PhDr. Petra Baričová, 048/ 4374201 – vedúca odboru verejného obstarávania

* 1. Predmet zákazky

### Predmetom zákazky je technicko-organizačné zabezpečenie študijnej cesty do Nórskeho kráľovstva so zameraním na pozitívne príklady adaptačných a mitigačných opatrení zmeny klímy a následného prenosu príkladov dobrej praxe na Slovensko (ďalej len „**predmet zákazky**“).

### Podrobné vymedzenie predmetu zákazky tvorí Časť B. Opis predmetu zákazky Doplňujúcich informácií.

* 1. Komplexnosť dodávky a jej rozdelenie na časti

### Verejný obstarávateľ vzhľadom na charakter predmetu zákazky zákazku na časti nerozdelil. Rozdelenie predmetu zákazky by bolo nelogické, neúčelné, nehospodárne. Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.

### Uchádzač predloží ponuku na celý predmet zákazky predmetu zákazky.

* 1. Zdroj finančných prostriedkov

### 

### Predmet zákazky bude financovaný z prostriedkov projektu: Stredisko pre zmenu klímy a environmentálnu výchovu (Living Lab) v Dropie / 2322

* 1. Zmluva

### Výsledkom súťaže bude zmluva o poskytovaní služieb uzavretá podľa ustanovení § 269 ods. 2 a nasl. zákona č. 513/1991 Zb., Obchodný zákonník v platnom znení, uzatvorená medzi úspešným uchádzačom (poskytovateľ) a verejným obstarávateľom (objednávateľ) (ďalej len „Zmluva“).

### Obsah Zmluvy bude zodpovedať podmienkam stanoveným v týchto Doplňujúcich informáciách a ponuke úspešného uchádzača.

### Vzor zmluvy tvorí obsah Prílohy D.1 týchto Doplňujúcich informácií.

* 1. Miesto a termín plnenia predmetu zákazky



### Miesto plnenia predmetu zákazky: uvedené v Časti B. Opis predmetu zákazky týchto Doplňujúcich informácií.

### Lehota plnenia predmetu zákazky: uvedené v Časti B. Opis predmetu zákazky týchto Doplňujúcich informácií.

* 1. Oprávnení uchádzači

### Ponuku môže predložiť len vybraný záujemca, ktorý predložil v rámci žiadosti o účasť doklady na preukázanie splnenia podmienok účasti, splnil podmienky účasti stanovené verejným obstarávateľom a bol zaradený do DNS, a ktorého verejný obstarávateľ vyzval na predloženie ponuky (ďalej len „záujemca“).

### Ďalšie informácie sú uvedené v bode 18 Časti A. Pokyny pre záujemcov a uchádzačov súťažných podkladov.

* 1. Ppredloženie aobsah ponúk



### Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí ako na ponuky, ktoré boli predložené po lehote na predkladanie ponúk.

### Uchádzač predkladá ponuku v elektronickej podobe prostredníctvom systému EVO spôsobom uvedeným v bode 20 tejto časti Doplňujúcich informácií a v lehote uvedenej v bode 21.2 tejto časti Doplňujúcich informácií.

### Súčasťou ponuky uchádzača musia byť nasledujúce doklady / dokumenty:

1. Identifikácia uchádzača (vrátane uvedenia kontaktnej osoby v min. v štruktúre meno a priezvisko kontaktnej osoby, tel. a e-mail).
2. Čestné vyhlásenie uchádzača o akceptácii podmienok zadávania zákazky a o neprítomnosti konfliktu záujmov vypracované podľa Prílohy A.1 týchto Doplňujúcich informácií.
3. Zmluva o poskytovaní služieb vypracovaná v zmysle Prílohy D.1 týchto Doplňujúcich informácií vrátane Prílohy č. 1 Špecifikácia predmetu plnenia, **v ktorej uchádzač zároveň uvedenie presnú identifikáciu (i) zariadenia, v ktorom plánuje technicky a organizačne zabezpečiť podujatie a (ii) ubytovacieho zaradenia.**
4. Návrh na plnenie kritérií predložený formou vyplnenej tabuľky podľa vzoru v Prílohe C.1 Návrh uchádzača na plnenie kritéria týchto Doplňujúcich informácií.
5. Cenová tabuľka vyplnená v súlade s podmienkami Časti C. Spôsob určenia ceny a podľa vzoru uvedenom v Prílohe C.2 Cenová tabuľka týchto Doplňujúcich informácií.

### Každá z vyššie uvedených častí ponuky musí byť **podpísaná uchádzačom**, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v záväzkových vzťahoch tu opísaných, **naskenovaná** (odporúčaný formát je „PDF“) a **vložená** do systému EVO spôsobom uvedeným v bode 20 tejto časti Doplňujúcich informácií.

### Všetky doklady a dokumenty tvoriace obsah ponuky, požadované v týchto Doplňujúcich informáciách, musia byť k termínu predloženia ponuky platné a aktuálne.

### V prípade, ak sa vyskytnú pochybnosti o pravosti dokumentov predložených v ponuke vo forme scanu podľa bodu 8.4 vyššie alebo pravdivosti informácií v nich uvedených alebo ak je to potrebné na zabezpečenie riadneho priebehu verejného obstarávania, verejný obstarávateľ má právo požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie podľa zákona č. 305/2013 Z. z. o e-Governmente v znení neskorších predpisov. Ak uchádzač nepredloží doklady v lehote určenej verejným obstarávateľom, ktorá nesmie byť kratšia ako päť pracovných dní odo dňa doručenia žiadosti, verejný obstarávateľ uchádzača vylúči. Ustanovenia § 40 ods. 4 ZVO alebo 53 ods. 1 a 2 ZVO týmto nie sú dotknuté.

* 1. Variantné riešenie

### Neumožňuje sa predložiť variantné riešenie.

* 1. Platnosť ponúk

### Ponuky zostávajú platné počas lehoty viazanosti ponúk stanovenej do 12.04.2024.

### V prípade predĺženia procesu verejného obstarávania sa uchádzačom oznámi predĺženie lehoty viazanosti ponúk formou elektronickej komunikácie.

* 1. Náklady na ponuky

### Všetky výdavky spojené s prípravou a predložením ponúk znášajú uchádzači bez finančného nároku voči verejnému obstarávateľovi.

* 1. Dorozumievanie medzi verejným obstarávateľom a záujmecami a uchádzačmi

### Poskytovanie vysvetlení, odovzdávanie podkladov a komunikácia (ďalej len „komunikácia“) medzi verejným obstarávateľom a záujemcami alebo uchádzačmi sa bude uskutočňovať v štátnom (slovenskom) jazyku.

### Verejný obstarávateľ bude pri komunikácii so záujemcami, resp. uchádzačmi, postupovať v zmysle § 20 ZVO prostredníctvom systému EVO dostupnom cez webové sídlo http://www.uvo.gov.sk. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, počas celého procesu verejného obstarávania.

### Ďalšie informácie týkajúce sa spôsobu komunikácie sú uvedené v bode 8 Časti A. Pokyny pre záujemcov a uchádzačov súťažných podkladov.

* 1. Vysvetľovanie súťažných podkladov / doplňujúcich informácií

### Na vysvetľovanie týchto Doplňujúcich informácií k výzve na predkladanie ponúk sa vzťahujú rovnaké podmienky ako na vysvetľovanie súťažných podkladov uvedené v bode 10 Časti A. Pokyny pre záujemcov a uchádzačov súťažných podkladov.

* 1. Obhliadka miesta plnenia predmetu zákazky

### Verejný obstarávateľ nepovažuje za potrebné vykonanie obhliadky miesta plnenia predmetu zákazky.

1. ODDIEL III. Príprava ponuky
   1. Jazyk ponúk

### Ponuky, doklady a dokumenty v nich predložené sa predkladajú v štátnom jazyku Slovenskej republiky a môžu sa predkladať aj v českom jazyku.

### Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do štátneho jazyka.

* 1. Zábezpeka

### Verejný obstarávateľ nevyžaduje na zabezpečenie ponuky zábezpeku.

* 1. Mena a ceny uvádzané v ponukách

### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení.

### Uchádzačom navrhovaná zmluvná cena bude vyjadrená v mene EUR. Celková cena ako aj každá z cenových položiek musí byť vyjadrená ako kladné číslo zaokrúhlené na maximálne dve desatinné miesta.

### Časti ponúk uvádzajúce cenu musia obsahovať jednotkovú cenu každej z položiek a celkovú cenu predmetu zákazky, t. j. súčet všetkých položiek, ako aj ďalšie náležitosti uvedené v Časti C. Spôsob určenia ceny.

* 1. Vyhotovenie ponúk

### Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto Doplňujúcich informáciách. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému EVO umiestnenom na webovej adrese www.uvo.gov.sk.

* 1. Konflikt záujmov

### Verejný obstarávateľ zabezpečí, aby v tomto postupe zadávania zákazky nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

### Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača z tohto verejného obstarávania.

### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy A.1 týchto Doplňujúcich informácií.

### Uchádzač, resp. záujemca je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.

1. ODDIEL IV. Predkladanie ponúk
   1. Spôsob predkladania ponuky

### Uchádzač predkladá ponuku v elektronickej podobe do systému EVO, umiestnenom na webovej adrese: http://www.uvo.gov.sk, a to v lehote na predkladanie ponúk podľa bodu 21.2 tejto časti Doplňujúcich informácií. Ponuka musí byť predložená v čitateľnej a reprodukovateľnej podobe.

### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. verejný obstarávateľ vylúči uchádzača, ak

#### nedodržal určený spôsob komunikácie,

#### obsah jeho ponuky nie je možné sprístupniť alebo

#### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

* 1. Miesto a lehota na predkladanie ponúk

### Ponuky sa predkladajú v súlade s podmienkami bodu 20 tejto časti Doplňujúcich informácií.

### Lehota na predkladanie ponúk uplynie: **05.04.2024 o 09:00 hod**. miestneho času.

* 1. Späťvzatie odoslanej ponuky a predloženie novej ponuky

### Uchádzač môže predloženú ponuku vziať späť prostredníctvom funkcionality webovej aplikácie EVO do uplynutia lehoty na predkladanie ponúk podľa bodu 21.2 tejto časti Doplňujúcich informácií. Predloženie novej ponuky je možné vykonať prostredníctvom funkcionality webovej aplikácie EVO až po jej predchádzajúcom späťvzatí (kliknutím na tlačidlo „Späťvzatie odoslanej ponuky“ a predložením novej ponuky).

1. ODDIEL V. Otváranie a vyhodnotenie ponúk
   1. Otváranie ponúk

### Otváranie ponúk sa uskutoční dňa: **05.04.2024 o****09:01 hod**. miestneho času.

### Otváranie ponúk je neverejné. Údaje z otvárania ponúk verejný obstarávateľ neverejňuje a neposiela uchádzačom ani zápisnicu z otvárania ponúk.

* 1. vyhodnotenie a vysvetľovanie ponúk

### Verejný obstarávateľ vyhodnotí ponuky z hľadiska splnenia požiadaviek na predmet zákazky po vyhodnotení ponúk na základe kritérií na vyhodnotenie ponúk.

### Verejný obstarávateľ bude vyhodnocovať ponuky v súlade s ust. § 53 ZVO.

### Z procesu vyhodnocovania bude vylúčená ponuka uchádzača, ak bude naplnená niektorá z podmienok uvedených v ustanovení § 53 ods. 5 ZVO.

### Vyhodnocovanie ponúk bude neverejné.

* 1. Dôvernosť procesu verejného obstarávania

### Na dôvernosť procesu verejného obstarávania sa vzťahujú podmienky uvedené v bode 25 časti A. Pokyny pre záujemcov a uchádzačov súťažných podkladov.

2. ODDIEL VI. Prijatie ponuky a uzavretie zmluvy

* 1. postup po vyhodnotení ponúk a uzavretie zmluvy

### Postup verejného obstarávateľa po vyhodnotení ponúk a podmienky uzavretia zmluvy sú uvedené v bode 26 a 27 Časti A. Pokyny pre záujemcov a uchádzačov súťažných podkladov.

**Prílohy Časti A. Pokyny pre uchádzačov Doplňujúcich informácií**

**Príloha A.1 Vyhlásenie o akceptácii podmienok zadávania zákazky a o neprítomnosti konfliktu záujmov**

ČASŤ B. Opis predmetu zákazky

**Nižšie sú stanovené záväzné požiadavky a funkčné a výkonnostné parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

|  |  |
| --- | --- |
| **Názov predmetu zákazky** | **Technicko-organizačné zabezpečenie študijnej cesty do Nórskeho kráľovstva** |
| **Opis predmetu zákazky** | Predmetom zákazky je technicko-organizačné zabezpečenie Študijnej cesty do Nórskeho kráľovstva so zameraním na pozitívne príklady adaptačných a mitigačných opatrení zmeny klímy a následného prenosu príkladov dobrej praxe na Slovensko.  Technicko-organizačné zabezpečenie študijnej cesty (ďalej len „ŠC“) spočíva v zabezpečení:   * ubytovacích služieb, * stravovacích služieb, * dopravných služieb, * programu, * služieb sprievodcu/odborného výkladu.   Projekt:  Stredisko pre zmenu klímy a environmentálnu výchovu (Living Lab) v Dropie, Pracovný balík 3: Living lab – vzdelávacie a osvetové opatrenia. |
| **Presná kvalitatívna a kvantitatívna špecifikácia predmetu zákazky** | **Základné informácie**  Študijná cesta.  **Predpokladaný termín konania:** **08.04.2024 – 12.04.2024.**  **Miesto konania:** Slovensko, Nórsko.  **Počet účastníkov:** 6.  **1) Ubytovacie služby:**  Typ ubytovacieho zariadenia: hotelový typ, na ubytovanie s certifikátom „Sustainable Destination“, kategória min. 3\*. jednolôžkové izby, resp. dvojlôžkové izby obsadené jednou osobou, s vlastným sociálnym zariadením. Podmienkou je ubytovanie účastníkov v jednom komplexe. Počet prenocovaní: 4 (4 x max.6 = max.24) – 2x Bergen (pondelok-utorok), 2x Trondheim (streda-štvrtok). Súčasťou ceny za ubytovanie bude aj daň za ubytovanie. Súčasťou ceny za ubytovanie bude aj poplatok za parkovacie miesto pre transportné vozidlo.  **2) Stravovacie služby:**  **Raňajky:**  4x pre ubytované osoby v 2., 3., 4., 5. deň konania ŠC (4 x max.6 = max. 24x).  **Obed:**  3x pre všetkých účastníkov v  2., 3., 4. deň (3 x max.6 = max. 18x). Výber z dvoch jedál:  Menu I. polievka, min. 140g mäsité jedlo (hydinové, bravčové alebo hovädzie), min. 200g príloha (zemiaky, ryža alebo cestoviny), min. 150g zeleninový šalát, resp. ovocný šalát, voda s citrónom v krčahoch na stoloch, dezert.  Menu II. Bezmäsité/Bezlepkové: polievka bezmäsitá/bezlepková, min. 220g bezmäsité/bezlepkové jedlo (zeleninové) alebo ryba (min. 160g), min. 200g príloha, alebo múčne jedlo (min. 400g), min. 150g zeleninový šalát, resp. kompót, voda s citrónom v krčahoch na stoloch, dezert,  (počet účastníkov so špeciálnymi požiadavkami bude nahlásený minimálne 7 pracovných dní vopred).  **Večera:**  4x podávaná v 1., 2., 3., 4. deň ŠC (4 x max. 6 = max. 24x)  Menu – mäsité hlavné jedlo / bezmäsité/bezlepkové hlavné jedlo min. 200g príloha (zemiaky, ryža alebo cestoviny), voda s citrónom v krčahoch na stoloch, dezert,  (počet účastníkov so špeciálnymi požiadavkami bude nahlásený minimálne 7 pracovných dní vopred).  **3) Dopravné služby:**  **Letenky:**   * jednosmerná letenka odlet: BTS/Vie-Bergen, predpokladaný deň odletu 08.04.2024, čas odletu: PM SEČ, let max. 1 prestup, max. doba čakania pri prestupe 5 hodín, skup. letenky pre max. 6 osôb, ekonomická trieda, hmotnosť batožiny: do 10 kg/1 os, * jednosmerná letenka presun: Bergen/Trondheim, predpokladaný deň odletu 10.04.2024, čas odletu: PM SEČ, priamy let, skup. letenky pre max. 6 osôb, ekonomická trieda, hmotnosť batožiny: do 10 kg/1 os, * jednosmerná letenka prílet: Trondheim-Vie/BTS, predpokladaný deň odletu piatok, čas odletu: PM SEČ, let max. 1 prestup, max. doba čakania pri prestupe 5 hodín, skup. letenky pre max. 6 osôb, ekonomická trieda, hmotnosť batožiny: do 10 kg/1 os,   + Cena letenky v EUR s DPH vrátane: letiskové poplatky, palivové poplatky, vystavenie a doručenie letenky, náklady na rezerváciu letenky, sprostredkovateľské poplatky, poplatky za batožinu, poplatok za check in, poistenie pri zrušení letu, prípadne iné poplatky, ktoré sa nevyhnutne viažu na letenku, možnosť storna letenky   **Preprava osôb:**   * + transport osôb a batožiny z letiska pri prílete na ubytovacie zariadenie a na letisko pri odlete z ubytovacieho zariadenia,   + transport osôb z ubytovacieho zariadenia na miesta prehliadok, medzi jednotlivými miestami prehliadok a späť na ubytovacie zariadenie.   Požiadavky na transport:   * + miesta vyzdvihnutia účastníkov: Bergen letisko, 2 miesta ubytovania (Bergen, Trondheim), miesta prehliadok (Bergen, Trontheim)   + dopravný prostriedok so šoférom: vozidlo pre min. 6+1 os., trieda M2, M3, spĺňajúce emisnú normu minimáne Euro 5, s klimatizáciou, s chladničkou, s ochranou skiel pred slnkom, min. s priestorom na sedenie min. 68 cm,   + cena vrátane nákladov na parkovacie služby v miestach prehliadok   **4) Program:**   * Dodávateľ zabezpečí program v spolupráci s Nórskymi partnermi – Centrom pre výskum klímy Bjerknes a mestom Trondheim, vrátane obeda. Kontakty na partnerov poskytne objednávateľ. Presuny v rámci prehliadky budú verejnou dopravou, v prípade nemožnosti verejnej dopravy, transportným vozidlom. Zabezpečovanie programu bude komunikované s objednávateľom.   **5) Služby sprievodcu/odborného výkladu:**   * Dodávateľ zabezpečí služby sprievodcu – služby budú zabezpečené v slovenskom jazyku, a zároveň tlmočníka počas celej študijnej cesty – od sprievodcu požadovaná znalosť anglického jazyka. * dodávateľ zabezpečí vstupné poplatky, prípadne potrebné povolenia pre vstupy do lokalít, ktoré si uvedenú aktivitu vyžadujú.   **Predpokladaná programová náplň študijnej cesty:**   |  |  |  | | --- | --- | --- | | **Lokalita – aktivita** | **Odchod/Príchod**  **(predpokladaný čas)** | **Predpoklad Čas (počet km)** | | 1. **Deň** | | | | Stretnutie na letisku Bratislava/Viedeň. |  |  | | Check in. |  |  | | Let do Bergenu. |  |  | | Stretnutie pri autobuse pred letiskom. |  |  | | Cesta autobusom na ubytovanie. |  |  | | Ubytovanie – check in. | 12:00 |  | | Klimatická vychádzka v meste Bergen, prehliadka adaptačných a mitigačných opatrení v sprievode projektového partnera z Bjerknessenteret for klimaforskning (Bryggen Unesco World Heritage Site (https://en.visitbergen.com/things-to-do/bryggen-in-bergen-p878553 , Fish Market (https://en.visitbergen.com/things-to-do/fish-market-in-bergen-p822253). | 15:00 - 19:00 |  | | Večera. |  |  | | Noc v Bergene. |  |  | | 1. **Deň** | | | | Raňajky. |  |  | | Presun do prístavu - Fjordcruise Bergen – Mostraumen (https://en.visitbergen.com/things-to-do/fjordcruise-bergen-mostraumen-p838433 ) vplyv klimatickej zmeny na ľadovce vo fjordoch v sprievode projektového partnera z Bjerknessenteret for klimaforskning. | 10:00 - 13:30 |  | | Presun do Bjerknessenteret for klimaforskning (Univerzita Bergen <https://www.uib.no/en/bjerknes> ), obed, prehliadka Bjerknessenteret for klimaforskning, komunikácia o projektových aktivitách, prehliadka VilVite Bergen Vitensenter (<https://www.vilvite.no/en/experience-vilvite>). | 13:30 - 16:00 |  | | Prehliadka príkladov dobrej praxe pestovanie rastlín a zmena klímy- kaviareň Fløistuen na vrchu Fløyen a lokálna produkcia. MatTak - spoločnosť, ktorá pestuje čerstvé produkty na strechách po celom meste. Cesta lanovkou Fløibanen funicular, (https://en.visitbergen.com/things-to-do/floibanen-funicular-p822813) s možnosťou ísť späť peši (v závislosti od počasia). | 16:00 - 19:00 |  | | Večera. |  |  | | Noc v Bergene. |  |  | | 1. **Deň** | | | | Raňajky. |  |  | | Ubytovanie – Check out. |  |  | | Prehliadka Bergen Aquarium https://en.visitbergen.com/things-to-do/bergen-aquarium-p822383 - prehliadka nórskej morskej fauny, klimatické hrozby pre moria a oceány, plasty v mori a nepôvodné druhy. | 10:00-11:30 |  | | Obed. |  |  | | Presun na letisko Bergen Lufthavn (Flesland Airport) odlet do Trondheim. | cca 14:00 |  | | Presun na ubytovanie Trondheim. Ubytovanie – Check in. |  |  | | Voľný program. |  |  | | Večera. |  |  | | Noc v Trondheim. |  |  | | 1. **Deň** | | | | Raňajky. |  |  | | Pracovné stretnutie a komunikácia s partnerom mestom Trondheim. | 10:00 - 12:00 |  | | Obed. |  |  | | Prehliadka adapatačných a mitigačných opatrení v sprievode projektového partnera z mesta Trondheim (štvrť Bakklandet), Trondheim Science Center (https://visittrondheim.no/en/activities-attractions/museums/science-center/ ) prehliadka mesta z rieky Nidelva (https://www.trondheimbyboat.com/english ) | 14:00 - 19:00 |  | | Večera v sprievode projektového partnera z mesta Trondheim. |  |  | | Noc v Trondheim. |  |  | | 1. **Deň** | | | | Raňajky |  |  | | Ubytovanie – check out. |  |  | | Prehliadka pevnosti Kristiansen. | 10:00 - 13:00 |  | | Obed. |  |  | | Presun na letisko v Trondheim. | cca 14:00 |  | | Check in. |  |  | | Let do Viedne/BTS. |  |  | | Stretnutie pri aute pred letiskom. |  |  |   **10. Ďalšie požiadavky objednávateľa:**   * na podujatí sa vyžaduje osobná prítomnosť min 1 organizačného pracovníka poskytovateľa služieb, ktorý bude operatívne zabezpečovať organizačné záležitosti v priebehu celej ŠC s jazykovou znalosťou (AJ jazyk), * verejný obstarávateľ si vyhradzuje právo na zmenu a upresnenie termínu konania ŠC. Upresnenie termínu konania ŠC, eventuálne o zmene jej termínu bude verejný obstarávateľ informovať poskytovateľa služieb min. 7 pracovných dní vopred, * verejný obstarávateľ si vyhradzuje právo na zmenu programu. Finálny variant bude upresnený min. 7 pracovných dní pred realizáciou ŠC, * verejný obstarávateľ si vyhradzuje právo na konzultáciu a finálny výber navrhovaných sprievodcov príp. odborných lektorov, * verejný obstarávateľ si vyhradzuje právo v prípade „vis major“ na možnosť zmeny termínu podujatia, resp. v prípade pretrvávajúcej nepriaznivej situácie, ktorá neumožní realizovať podujatie do max. 14 dní pred uskutočnením na zrušenie konania, * poskytovateľ služieb bude fakturovať len skutočne čerpané služby, * možnosť neodobrať celý predmet zákazky. |
| **Zdroj finančného krytia, číslo úlohy/projektu** | Stredisko pre zmenu klímy a environmentálnu výchovu (Living Lab) v Dropie / 2322 |

ČASŤ C. Spôsob určenia ceny

* 1. Stanovenie ceny za predmet zákazky

### Cena za predmet zákazky podľa Časti B. Opis Predmetu zákazky musí byť stanovená v zmysle zákona NR SR č. 18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa tento vykonáva.

### Uchádzač musí v ponuke uviesť celkovú predpokladaná cenu predmetu zákazky ako aj cenu každej položky určenej v Prílohe C.2 Cenová tabuľka týchto Doplňujúcich informácií (uchádzač vyberie príslušnú tabuľku v závislosti od toho na ktorú Časť predmetu zákazky ponuku predkladá). Cenu ponúkaného predmetu zákazky predloží uchádzač vyplnením tabuľky Cenová tabuľka, ktorej vzor tvorí obsah Prílohy C.2 Cenová tabuľka týchto Doplňujúcich informácií a vyplnením Prílohy C.1 Návrh na plnenie kritéria.

### Základnou zásadou posudzovania cien ponúknutých uchádzačmi je posudzovanie konečnej ceny, ktorú by verejný obstarávateľ bol povinný zaplatiť uchádzačovi v prípade úspechu jeho ponuky v tejto súťaži v súlade s platným právnym režimom upravujúcim akékoľvek dane a poplatky vzťahujúce sa na predmet zákazky.

## **Predloženie ceny za predmet zákazky**

### Uchádzač uvedie vo svojej ponuke navrhovanú celkovú cenu za predmet zákazky vrátane dane z pridanej hodnoty (ďalej len „**DPH**“), ktoré bude musieť verejný obstarávateľ v zmysle slovenských právnych predpisov, v závislosti od uplatneného daňového režimu buď zaplatiť úspešnému uchádzačovi na základe faktúry, alebo priamo odviesť v zmysle režimu prenesenej daňovej povinnosti, a to vo výške stanovenej slovenskými právnymi predpismi.

### Uchádzač v Prílohe č. C.1 Návrh na plnenie kritérií Doplňujúcich informácií uvedie

### navrhovanú zmluvnú cenu bez DPH,

### sadzbu DPH a výšku DPH,

### navrhovanú zmluvnú cenu vrátane DPH.

### Hodnotená bude cena v EUR s DPH.

### Uchádzač zároveň uvedie, či je alebo nie je registrovaným platiteľom DPH v Slovenskej republike.

**Prílohy Časti C. Doplňujúcich informácií**

**Príloha C.1 Návrh na plnenie kritéria**

**Príloha C.2 Cenová tabuľka**

ČASŤ D. Obchodné podmienky

* 1. Podmienky uzatvorenia zmluvy

1. S úspešným uchádzačom pre obe predmetu zákazky bude uzavretá zmluva o poskytovaní služieb podľa ustanovení § 269 ods. 2 a nasl. zákona č. 513/1991 Zb., Obchodný zákonník za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky. Predmet plnenia ako aj jeho cena budú presne zodpovedať obsahu ponuky úspešného uchádzača a budú v súlade so špecifikáciou stanovenou v Časti B. Opis predmetu zákazky týchto Doplňujúcich informácií.
2. Uchádzač predloží v ponuke návrh Zmluvy vypracovaný v súlade s týmito Doplňujúcimi informáciami. Uchádzač je povinný použiť vzor Zmluvy uvedený v Prílohe č. D.1 tejto časti Doplňujúcich informácií. **Uchádzač nesmie okrem doplnenia vyznačeného textu / výberu alternatív, akokoľvek meniť vzor zmluvy**. Ak uchádzač predloží návrh Zmluvy, ktorým nebude rešpektovať podmienky stanovené v týchto Doplňujúcich informáciách, bude jeho ponuka zo súťaže vylúčená.

**Prílohy Časti D. Doplňujúcich informácií**

**Príloha D.1 Zmluva o poskytovaní služieb**

Časť E. Kritéria hodnotenia ponúk

* 1. Kritérium na hodnotenie ponúk
  2. Jediným kritériom na hodnotenie ponúk je: najnižšia cena predmetu zákazky vypočítaná a vyjadrená v EUR vrátane DPH podľa Časti C. Spôsob určenia ceny týchto Doplňujúcich informácií.

* 1. Spôsob vyhodnotenia ponúk
  2. Poradie ponúk bude určené od najnižšej po najvyššiu ponúkanú cenu.
  3. Na prvom mieste sa umiestni ponuka uchádzača s najnižšou ponúkanou cenou.
  4. Úspešným uchádzačom v súťaži sa stane uchádzač, ktorého ponuka bude obsahovať najnižšiu cenu predmetu zákazky.

Príloha A.1: Čestné vyhlásenie o akceptácii podmienok zadávania zákazky a o neprítomnosti konfliktu záujmov

Spoločnosť *[doplniť názov uchádzača],* zastúpená *[doplniť meno a priezvisko štatutárneho zástupcu]* ako uchádzač, ktorý predkladá ponuku do postupu zadávania zákazky s názvom **„Technicko-organizačné zabezpečenie študijnej cesty do Nórskeho Technicko-organizačné zabezpečenie študijnej cesty do Nórskeho kráľovstva“**(ďalej len „**zákazka**“), v rámci Dynamického nákupného systému s názvom „**Technicko - organizačné zabezpečenie rôznych podujatí**“ zriaďovaného postupom užšej súťaže, vyhlásenej verejným obstarávateľom **Slovenská agentúra životného prostredia, Tajovského 28, 975 90 Banská Bystrica** (ďalej len „**verejný obstarávateľ**“) zverejním oznámenia o vyhlásení verejného obstarávania vo Vestníku verejného obstarávania 43/2020 zo dňa 27.02.2023 pod značkou 8602 - MUS a v Dodatku k Úradnému vestníku Európskej únie 2023/S 040-115344 zo dňa 24.02.2023 (ďalej len „**Dynamický nákupný systém**“ alebo len „**DNS**“), a ktorý bol zriadený v súlade s ust. § 60 ods. 9 ZVO dňa 29.03.2023.

**č e s t n e v y h l a s u j e m , ž e**

1. **v súvislosti s konfliktom záujmov v zmysle § 23 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len „ZVO“) v rámci zadávania tejto zákazky,**

* som nevyvíjal a nebudem vyvíjať voči žiadnej osobe na strane obstarávateľa, ktorá je alebo by mohla byť zainteresovaná v zmysle ustanovení § 23 ods. 3 ZVO (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie;

1. **v súvislosti so sankciami voči Ruskej federácií,**

* v spoločnosti, ktorá je uchádzačom nefiguruje ruská účasť, ktorá prekračuje limity stanovené v článku 5k nariadenie Rady (EÚ) č. 833/2014 z 31. júla 2014 o reštriktívnych opatrenia s ohľadom na konanie Ruska, ktorým destabilizuje situáciu na Ukrajine v znení nariadenie Rady (EÚ) č. 2022/578 z 8. apríla 2022, predovšetkým vyhlasujem, že:
  + 1. uchádzač nie je ruským štátnym príslušníkom ani fyzickou alebo právnickou osobou, subjektov alebo orgánom so sídlom v Rusku;
    2. uchádzač nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50% subjekt uvedený v písm. a) vyššie;
    3. uchádzač nie je fyzická alebo právnická osoba, subjekt alebo orgán, ktorý koná v menej alebo na príkaz subjektu uvedeného v písm. a) alebo b) vyššie;
    4. subdodávatelia alebo subjekty, ktorých kapacity uchádzač využíva na preukázanie podmienok účasti, ktoré sú subjektami uvedenými v písm. a) až c) vyššie, nemajú účasť vyššiu ako 10% hodnoty zákazky.

1. **v súvislosti s akceptáciou podmienok zadávania zákazky,**

* že v plnom rozsahu a bez výhrad súhlasím so všetkými podmienkami zadávania zákazky uvedenými v Oznámení o vyhlásení verejného obstarávania, v súťažných podkladoch pre DNS a ich prílohách a Výzve na predkladanie ponúk a jej prílohách, ktoré som v súvislosti so zadávaním tejto zákazky prevzal, vrátane obchodných podmienok (návrh zmluvy), ktoré tvoria súčasť výzvy na predkladanie ponúk, a
* všetky mnou predložené doklady a údaje uvedené v ponuke sú pravdivé a úplné;

1. **v súvislosti s využitím subdodávateľov v rámci realizácie predmetu zákazky,**

* v prípade uzavretia záväzkového vzťahu s verejným obstarávateľom na vyššie uvedený predmet obstarávania:

nebudem plnenie predmetu zmluvy poskytovať prostredníctvom subdodávateľa/-ov,

informácie o subdodávateľoch uvediem obstarávateľovi najneskôr v čase uzavretia zmluvy (napr. z dôvodu, že v čase predkladania ponuky mi informácie o subdodávateľoch nie sú známe),

budem plnenie predmetu zmluvy poskytovať prostredníctvom nasledovných subdodávateľov v nasledovnom rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa** | | | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 EUR bez DPH** |
| meno a priezvisko | adresa pobytu | dátum narodenia |
|  |  |  |  |  |  |  | Áno  Nie |
|  |  |  |  |  |  |  | Áno  Nie |

1. **v súvislosti s vypracovaním ponuky v zmysle § 49 ods. 5 ZVO,**

* sme ako uchádzač vypracovali túto ponuku

samostatne,

s využitím služieb alebo podkladov nasledovných osôb (pozn.: osôb odlišných od zamestnancov uchádzača):

|  |  |  |
| --- | --- | --- |
| **Obchodné meno / názov** | **Sídlo / adresa pobytu** | **IČO (ak bolo pridelené)** |
|  |  |  |
|  |  |  |

*\*Pri vypĺňaní berte, prosím, do úvahy metodické usmernenie Úradu pre verejné obstarávania zo dňa 14.02.2019, východiskom ktorého je dôvodová správa k novele zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorá v súvislosti s uvedením údajov osoby, ktorej služby uchádzač využil uvádza, že v praxi sa vyskytujú prípady, keď sa v tom istom verejnom obstarávaní objavia ponuky obsahujúce rovnaké chyby, formulácie, prípadne iné znaky, ktoré sa javia ako indície protisúťažného správania. V rámci prešetrovania možného protisúťažného konania sa následne zistí, že podklady pre uchádzačov pripravoval ten istý externý subjekt, a tak sa pristúpilo k zavedeniu povinnosti uviesť údaje o takomto subjekte v ponuke. Vzhľadom na uvedené je možné vyjadriť názor, že v prípade, ak sa na vypracovaní ponuky podieľal iný subjekt (napr. subdodávateľ) túto skutočnosť uchádzač uvedie.*

1. **v súvislosti s ochranou osobných údajov v zmysle zákona č. 18/2019 o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „ZoOÚ“),**

* v rozsahu, v akom to predpisuje ZoOÚ, som si od všetkých dotknutých osôb, ktorých osobné údaje sú obsiahnuté v mojej ponuke, zabezpečil všetky potrebné súhlasy so spracovaním osobných údajov za účelom podania tejto ponuky a poučil všetky dotknuté osoby o spôsobe a rozsahu spracovania ich osobných údajov na účel podania tejto ponuky a
* všetky dotknuté osoby mi udelili svoj súhlas na to, aby tieto osobné údaje boli poskytnuté, a aby ich ďalej za deklarovaným účelom spracovával verejný obstarávateľ

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

Príloha C.1: Návrh uchádzača na plnenie kritéria

**NÁVRH NA PLNENIE KRITÉRIA**

Verejný obstarávateľ: **Slovenská agentúra životného prostredia, Tajovského 28, 975 90 Banská Bystrica**

Predmet zákazky: **„Technicko-organizačné zabezpečenie študijnej cesty do Nórskeho kráľovstva.“**

|  |  |  |
| --- | --- | --- |
| **Obchodné meno a sídlo uchádzača:** | *[doplní uchádzač]* | |
| **Uchádzač je registrovaným platiteľom DPH v SR:** | áno | nie |
| **Kritérium na vyhodnotenie ponúk:** | Najnižšia cena predmetu zákazky | |

|  |  |  |
| --- | --- | --- |
| **Názov kritéria** | **Merná jednotka** | **Návrh uchádzača** |
| Najnižšia cena | Celková cena v EUR s DPH | *[Doplniť kladné číslo zaokrúhlené na maximálne dve desatinné miesta]* |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

Príloha D.1: Zmluva o poskytovaní služieb

Zmluva tvorí samostatnú prílohu Doplňujúcich informácií.

# **SUMARIZÁCIA PRÍLOH DOPLŇUJÚJICH INFORMÁCIÍ K VÝZVE NA PREDKLADANIE PONÚK**

Príloha A.1: Vyhlásenie o akceptácii podmienok zadávania zákazky a o neprítomnosti konfliktu záujmov

Príloha C.1: Návrh uchádzača na plnenie kritéria

Príloha C.2: Cenová tabuľka

Príloha D.1: Zmluva o poskytovaní služieb